Brinellova skúška tvrdosti

Brinellova skúška tvrdosti alebo skúška tvrdosti podľa Brinella je jedna z metód skúšania tvrdosti materiálu. Pri tejto skúške sa do materiálu zatláča gulička zo spekaného karbidu, alebo ocele. Zatláčanie guličky prebieha rovnomerne vzrastajucou silou až na predpisanú hodnotu. Výsledok skúšky závisí od priemeru guličky, veľkosti a času zaťaženia. 
Skúška bola navrhnutá švédskym inžinierom Johanom Augustom Brinellom v roku 1900, a stala sa prvou široko používanou štandardizovanou skúškou tvrdosti v strojárstve a metalurgii. Skúška je v súčasnosti normalizovaná.

 Podmienky skúšky 
 Priemer guličky býva: 10 mm, 5 mm, 2,5 mm alebo 1 mm.
 Veľkosť zaťaženia:
 Trvanie zaťaženia: 10 s, 30 s, 60 s alebo 180 s. 

 Označovanie výsledku 
Tvrdosť podľa Brinella sa označuje:
 HBS - ak bola použitá oceľová gulička
 HBW - ak bola použitá gulička zo spekaného karbidu
Tieto písmená sa uvádzajú za hodnotu tvrdosti a doplnené su indexom, ktorý charakterizuje podmienky skúšky v tomto poradi:
 priemer guličky v mm
 veľkosť zaťaženia
 čas pôsobenia záťaže v sekundách, ak sa líši od stanoveného času.

 Normalizácia skúšky 
Aktuálne je skúška normalizovaná predpismi:  
 STN EN ISO 6506-1: Kovové materiály. Brinellova skúška tvrdosti. Časť 1: Skúšobná metóda
 STN EN ISO 6506-2: Kovové materiály. Brinellova skúška tvrdosti. Časť 2: Overovanie a kalibrácia skúšobných strojov 
 STN EN ISO 6506-3: Kovové materiály. Brinellova skúška tvrdosti. Časť 3: Kalibrácia tvrdomerných doštičiek
 STN EN ISO 6506-4: Kovové materiály. Brinellova skúška tvrdosti. Časť 4: Tabuľky hodnôt tvrdostí 
V minulosti bola normalizovaná normou ČSN resp. STN 42 0371. Táto norma bola zrušená 1.9.1993 a nahradená vyššie uvedenými.

 Ďalšie metódy skúšania tvrdosti kovov 
 skúška tvrdosti podľa Rockwella
 skúška tvrdosti podľa Vickersa
 skúška tvrdosti podľa Knoopa
 skúška tvrdosti podľa Grodzinského

 Zdroje 

 Hluchý M., Hrobař V.: Mechanická technológia II. SVTL Bratislava, 1963.

Kategória:Meranie
Kategória:Strojárstvo
Kategória:Tvrdosť
Kategória:Skúšobníctvo
Brinell,skúška tvrdosti

de:Härte#Härteprüfung nach Brinell